La sfârșitul lunii februarie 2024, rata șomajului înregistrată în evidențele Agenției Județene pentru Ocuparea Forței de Muncă Satu Mare a fost de 4,31 %, în creștere cu 0,12 pp față de luna ianuarie a anului 2024.
Din totalul șomerilor înregistrați la finele lunii februarie 2024, respectiv de 5.643 persoane înregistrate în evidențele AJOFM Satu Mare, 763 au fost șomeri indemnizați și 4.880 neindemnizați.
Pe medii de rezidență, numărul șomerilor la finele lunii februarie 2024 se prezintă astfel : 1.076 șomeri provin din mediul urban și 4.567 șomeri provin din mediul rural.
Cei mai mulți șomeri aveau între 40-49 de ani (1.567), urmați de cei din grupa de vîrstă între 30-39 de ani (1.270), la polul opus aflându-se persoanele între 25-29 de ani (410).
Structura șomajului pe grupe de vârste la finele lunii februarie 2024 se prezintă sugestiv astfel:
Grupa de vârstă | Stoc la finele lunii |
Total | 5.643 |
< 25 ani | 757 |
între 25-29 | 410 |
între 30-39 | 1.270 |
între 40-49 | 1.567 |
între 50-55 | 866 |
peste 55 ani | 773 |
Referitor la structura șomajului după nivelul de instruire, șomerii fără studii și cei cu nivel de instruire primar au o pondere însemnată în totalul șomerilor înregistrați în evidențele AJOFM Satu Mare (56,05%). Șomerii cu nivel de instruire gimnazial reprezintă 29,87 % din totalul șomerilor înregistrați iar 6,18 % au absolvit învățământul profesional. Șomerii cu nivel de instruire liceal reprezintă 5,93 % din total șomeri înregistrați, cei cu studii superioare 1,47 %, iar cei cu învățământ postliceal 0,50 %.
Structura șomerilor înregistrați pe nivel de ocupabilitate, stabilit prin profilare, se prezintă astfel: 1.501 persoane foarte greu ocupabile, 3.011 greu ocupabile, 1.103 mediu ocupabile , iar 28 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.